Folketing
2006-01-12

Jeg må lige for det første anholde, at vores beretning skulle være brudt. Vi har også diskuteret det tilbage i december, hr. Ole Sohn og jeg. Jeg er ikke enig i den betragtning, tværtimod. Man kan jo altid spørge, hvornår en tekstanmærkning må finde anvendelse. Men hvis man læser beretningen, hvad hr. Ole Sohn har gjort flere gange, ved jeg, så vil man også vide, at det lige præcis fremgår – så kan han læse den igen og få det bekræftet – hvornår man kan bruge en tekstanmærkning. Det kan man, når der er tale om noget, der er midlertidigt, en situation, der er ekstraordinær. (330) Fttmo036.fm Page 2633 Friday, March 10, 2006 4:42 PM Her er der efter vores opfattelse tale om noget, der er midlertidigt og ekstraordinært. Det bør fremgå af alt, hvad der har været sagt, at sådan opfatter vi den her sag. Derfor kan en tekstanmærkning også godt finde anvendelse.